سرخس ،ترکمانستان

سرخس ناں دے ایران دے شہر لئی ویکھو :سرخس


سرخس ترکمانستان دا اک نخلستانی شہر اے تے صوبہ اخال دے ضلع سرخس دا راجگڑھ اے ۔ایہ شہر سمندر پدھر توں 285 میٹر اچا اے ۔ ایہ شہر کدی پرانی شاہراہ ریشم اتے نخلستاناں چوں اک سی ، جہرا چڑھدے چ مرو تے لہندے چ مشہد وچکار پیندا سی ۔
لوک گنتی
1989ء چ شہر دی لوک گنتی 9،585 سی ۔

شہر چ 1897 1520 لوک وس رہے سن , جنہاں چ 48,8 % — روسی; 19,8 % — پولینڈی; 8,9 % — لٹوی; 5,0 % — آرمینی; 3,8 % — ایرانی; 3,3 % — ترکمان; 3,0 % — یوکرینی; 2,6 % — یہودی; 2,2 % — جرمن سن ۔Демоскоп Weekly — Приложение. Справочник статистических показателей.
 تریخ

سرخس شہر دے دوالے دے نخلستان چ لوکاں دی وسوں 2 ہزار ق م توں اے ۔ اہم پربندھکی تھاں پرانا سرخس چ جہڑا ھن الے شہر توں تھوڑا دکھن چ سی ۔اس تھاں ھن صرف کسےعبادت خانے دے اٹاں دے کجھ حصے بچے نیں ۔شہر دا دعوی اے کہ اس دی نیہہ 507 ق م چ رکھی گئی سی ۔پر ایہہ تریخ کجھ آپ اختیاری ای منی جاندی اے ۔Bradt Guide to Turkmenistan, 1st edition, page 131. 1993ء چ شہر نے ملو زوری اپنی 2500 سال گنڈھ منائی ۔

ساسانی سلطنت ویلے اج دے شہر توں 15 کلومیٹر چڑھدے چ میلی ہیرام چ اک زرتشتی (پارسی آتشکدہ اساریا گیا سی ۔ اسنوں 1997ء چ پولینڈ دی وارسا یونیورسٹی آرکیالوجسٹاں نے مڑ لبھیا ۔

سلجوقی سلطنت ویلے ایتھے آرکیٹیکٹ دا اک مشہور سکول سی ، جس نال 11ویں صدی دے صوقی ابو الفضل (سرخس بابا) دی یاد چ مزار سی ۔1089ء چ یارتیگمبیز مزار شہر توں 8 کلومیٹر دکھن چ اساریا گیا ، جہڑا کہ شاید شیخ احمد الخادی دی قبر اے ۔

اجوکا شہر 1884ء چ اساریا گیا جدوں روسی سلطنت نے سرخس نخلستان اتے مل ماریا ۔ ایہہ ایران سرحد اتے روسی فوجی چوکی وجوں ورتیا جاندا سی ۔ ایتھے واسی بوہتے روسی تے پول آبادکار سن ۔ ایتھے اک آرتھوڈکس گرجا اساریا گیا ، جہرا ہن چالو نئیں اے ۔

2010ء چ سرخس دیاں یادگاری تھانواں نوں ، جنہاں چ ابو الفضل دا مزار ، پرانا سرخس تے میلی ہیرام دے آتشکدے نوں ، ترکمان حکومت نے ترکمانستان چ شاہراہ ریشم دیاں نشاناں '' دے طور اتے یونیسکو دے عالمی رہتلی تھانواں بنان لئی ٹنٹیٹو لسٹ چ درج کروایا

 موسم

سرخس دا موسم نیم صحرائی گرم موسم اے ، جس چ سردیاں ٹھنڈیاں تے گرمیاں بوہت گرم نیں ، مینہہ گھٹ ای وردا اے ۔

 آواجائی
سرخس ایران-ترکمانستان باڈر اتے کراسنگ پوائنٹ اے ، تے اوہ تھاں اے جتھے ،تجن توں مشہد ، ایران لئ فرگیٹ ریلوے لین دیاں ریل بوگیاں لازمی بدلنیاں پیندیاں نیں ۔سرخس تے اشک آباد وچکار وی ریل راہیں آواجائی ہندی اے ۔
حوالے

گٹھ:ترکمانستان
گٹھ:ترکمانستان دے شہر
گٹھ:ایشیا دے شہر
گٹھ:شہر
گٹھ:ایشیائی شہر
گٹھ:ایشیا دے شہراں دی لسٹ
گٹھ:ایشیا دے شہر تے قصبے
گٹھ:ایشیا دے آباد تھاں
گٹھ:ترکمانستان دے آباد تھاں
گٹھ:جغرافیہ